Током операције Барбароса, немачка група армија Центар (2, 9. и 4. оклопна армија) избила је почетком јула 1941. предњим деловима на реку Дњепар, од Лојева до Орше, затим до Витебска и на реку Двину до Дрисе. Истовремено, сматрајући да је совјетски Западни фронт, због ранијих губитака, јако ослабљен, група армија Центар предузела је 10. јула офанзиву ради уништења совјетских снага на простору Орша-Витебск-Смоленск и омогућавања даљег спровођења плана Барбароса. Претходног дана, 9. јула, немачка 3. оклопна армија заузела је Витебск.